Ελληνικό Γορτυνίας

Το Ελληνικό είναι χωριό της επαρχίας Γορτυνίας του νομού Αρκαδίας. Βρίσκεται στη διαδρομή μεταξύ Στεμνίτσας και Καρύταινας στις νοτιοδυτικές πλαγιές του Μαινάλου. Ανήκει διοικητικά στο δήμο Γορτυνίας και ο πληθυσμός του είναι 129 κάτοικοι. Το παλαιότερο όνομα του χωριού ήταν Μουλάτσι.Πανδέκτης, Μετονομασίες των οικισμών της Ελλάδας Η λέξη "mulach" σε σλαβικές γλώσσες όπως Τσέχικα, Σλοβάκικα ή Πολωνικά, μεταφράζεται ως "μουλάρι" και έχει καταγωγή από την περίοδο της εποίκησης της Αρκαδίας από σλαβικά φύλα.

Γενικές πληροφορίες, γενεαλογικά στοιχεία, χάρτης του Ελληνικού, φωτογραφικά άλμπουμ, στην  ιστοσελίδα του χωριού

 Ιστορικά στοιχεία 
Το Ελληνικό (με την ονομασία Μουλάτσι) αναφέρεται για πρώτη φορά στην απογραφή της Οθωμανικής Αυτοκρατορίας το 1515. Το χωριό αναφερόταν ως φέουδο του Αχμέτ Μπέη με πληθυσμό αποτελούμενο από 41 οικογένειες, 5 αγάμους και 1 χήρα. Το 1690 αναφέρεται από τον Βενετό περιηγητή Αντόνιο Ρακιφίκο. Σε απογραφή των Βενετών το 1700 εμφανίζεται να έχει 148 κατοίκους. Συμμετείχε ενεργά στην επανάσταση του 1821. 

Μετά την απελευθέρωση της Ελλάδας ο οικισμός εντάχθηκε διοικητικά στο Δήμο Τρικολώνων, έδρα του οποίου ήταν η γειτονική Στεμνίτσα. Υπήρξε ξεχωριστή κοινότητα στο διάστημα 1912-1998 οπότε εντάχθηκε στο νέο δήμο Τρικολώνων που δημιουργήθηκε με την εφαρμογή του προγράμματος Καποδίστριας που ίσχυε μέχρι το 2011, και αντικαταστάθηκε από το Πρόγραμμα «Καλλικράτης».Διοικητικές μεταβολές ΟΤΑ, κοινότητα Ελληνικού

Πορεία του πληθυσμού:
 Έτος 1981  1991  2001  20112021 Πληθυσμός  401  349  367  204129Μεταβολή -13,0%5,2% -44,4% -36,8%

 Πρόσωπα 
Από το Ελληνικό κατάγονται οι:
 Σάββας Νικολόπουλος, οπλαρχηγός του 1821.
 Δημήτρης Αβραμόπουλος, πολιτικός, πρώην υπουργός και βουλευτής, από την πλευρά της μητέρας του.Ελευθεροτυπία - Συνάντηση στο χωριό
 επιχειρηματική οικογένεια Φουρλή.

 Παραπομπές 

 Εξωτερικοί σύνδεσμοι 
 Ελληνικό Αρκαδίας - Μουλάτσιον

Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας